CELEX: 32015D0474
Language: da
Date: 2015-03-18 00:00:00
Title: Kommissionens gennemførelsesafgørelse (EU) 2015/474 af 18. marts 2015 om ændring af gennemførelsesafgørelse 2013/92/EU om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Kina (meddelt under nummer C(2015) 1684)

20.3.2015   
            
            
               DA
            
            
               Den Europæiske Unions Tidende
            
            
               L 76/64
            
         KOMMISSIONENS GENNEMFØRELSESAFGØRELSE (EU) 2015/474
   af 18. marts 2015
   om ændring af gennemførelsesafgørelse 2013/92/EU om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Kina
   
      
         (meddelt under nummer C(2015) 1684)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og
   ud fra følgende betragtninger:
   
               (1)
            
            
               Ved Kommissionens gennemførelsesafgørelse 2013/92/EU (2) er der fastsat bestemmelser om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Kina.
            
         
               (2)
            
            
               Anvendelsen af gennemførelsesafgørelse 2013/92/EU har vist, at det træemballeringsmateriale, der anvendes ved transport af visse varer med oprindelse i Kina, fortsat udgør en plantesundhedsmæssig risiko for Unionen. Derfor bør nævnte afgørelse fortsat anvendes indtil den 31. marts 2017.
            
         
               (3)
            
            
               Plantesundhedskontroller foretaget af medlemsstaterne har vist, at træemballeringsmateriale, der anvendes ved transport af varer af skifer, glaseret keramik og fladvalsede produkter af jern og ulegeret stål, også var angrebet af skadegørere, særlig af Anoplophora glabripennis (Motschulsky). Gennemførelsesafgørelse 2013/92/EU bør derfor også gælde for disse varer.
            
         
               (4)
            
            
               Ved Kommissionens gennemførelsesdirektiv 2014/78/EU (3) bortfaldt del A, kapitel I, punkt 8, i bilag IV til direktiv 2000/29/EF. Derfor bør henvisninger til stk. 8 i artikel 3 og 4 i gennemførelsesafgørelse 2013/92/EU udgå.
            
         
               (5)
            
            
               Erfaringen viser, at en plantesundhedskontrol med en minimumsfrekvens på 15 % er tilstrækkelig, når der tages højde for den plantesundhedsmæssige risiko ved de varer, der er omfattet af denne afgørelse, og for behovet for at sikre en mere forholdsmæssigt korrekt tildeling af ressourcer med det formål at kontrollere varer på en effektiv og ensartet måde. Derfor bør hyppigheden af plantesundhedskontrollen for visse varer nedsættes fra 90 % til 15 %.
            
         
               (6)
            
            
               Erfaringen viser, at for at den kinesiske nationale plantesundhedsmyndighed kan få flere oplysninger om de tilbageholdelser, der er registreret vedrørende træemballeringsmateriale, er det nødvendigt, at medlemsstaterne indberetter de oplysninger, der er en forudsætning for at identificere kilderne til upålidelig mærkning og årsagerne til, at en mærkning anses for fejlagtig.
            
         
               (7)
            
            
               For at sikre en ensartet plantesundhedskontrol i perioden fra den 1. oktober 2014 til den 31. marts 2015 og en konsekvent anmeldelse af denne kontrol, er det hensigtsmæssigt at indføre en overgangsordning for denne periode.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2013/92/EU foretages følgende ændringer:
   
               1)
            
            
               Artikel 3, stk. 1, affattes således:
               »Træemballeringsmateriale for sendinger af varer underlægges plantesundhedskontrol, jf. artikel 13a, stk. 1, litra b), nr. iii), i direktiv 2000/29/EF, med den minimumshyppighed, der er fastsat i bilag I til denne afgørelse, med henblik på at bekræfte, at træemballeringsmaterialet opfylder kravene i del A, kapitel I, punkt 2, i bilag IV til direktiv 2000/29/EF.«
            
         
               2)
            
            
               Artikel 4 affattes således:
               »Artikel 4
               Foranstaltninger i tilfælde af manglende overholdelse af kravene
               Hvis den plantesundhedskontrol, der er omhandlet i artikel 3, viser, at del A, kapitel I, punkt 2, i bilag IV til direktiv 2000/29/EF ikke er overholdt, eller at træemballeringsmaterialet er angrebet af skadegørere, der er opført i del A i bilag I til nævnte direktiv, skal den berørte medlemsstat straks lade det træemballeringsmateriale, der ikke opfylder kravene, omfatte af en af de foranstaltninger, der er omhandlet i artikel 13c, stk. 7, i nævnte direktiv.«
            
         
               3)
            
            
               Artikel 5 affattes således:
               »Artikel 5
               Rapportering
               Medlemsstaterne skal ved hjælp af rapporteringsmodellen i bilag II meddele Kommissionen antallet og resultaterne af de plantesundhedskontroller, som foretages i overensstemmelse med artikel 2 og 3 i denne afgørelse. Rapporteringen skal ske senest den 31. juli 2016 for perioden 1. april 2015 til 31. marts 2016 og senest 31. juli 2017 for perioden 1. april 2016 til 31. marts 2017, jf. dog Kommissionens direktiv 94/3/EF (4).
            
         
               4)
            
            
               Artikel 7, stk. 2, affattes således:
               »Artikel 1-4 finder anvendelse indtil den 31. marts 2017.«
            
         
               5)
            
            
               Bilag I og II ændres som anført i bilaget til denne afgørelse.
            
         Artikel 2
   Gennemførelsesafgørelse 2013/92/EU finder stadig anvendelse i den ordlyd, den havde, før den blev ændret ved nærværende afgørelse, på plantesundhedskontroller, som gennemføres fra den 1. oktober 2014 til den 31. marts 2015, og på meddelelsen om antallet og resultaterne af disse kontroller.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 18. marts 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  Kommissionens gennemførelsesafgørelse 2013/92/EU af 18. februar 2013 om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Kina (EUT L 47 af 20.2.2013, s. 74).
   
      (3)  Kommissionens gennemførelsesdirektiv 2014/78/EU af 17. juni 2014 om ændring af bilag I, II, III, IV og V til Rådets direktiv 2000/29/EF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EUT L 183 af 24.6.2014, s. 23).
   
      (4)  Kommissionens direktiv 94/3/EF af 21. januar 1994 om en procedure for meddelelse om tilbageholdelse af en forsendelse eller af en skadegører, der kommer fra et tredjeland, og som frembyder en overhængende fare for plantesundheden (EFT L 32 af 5.2.1994, s. 37).«
   
      BILAG
      Bilag I til gennemførelsesafgørelse 2013/92/EU affattes således:
      
         
            »BILAG I
            
               VARER
            
            
                        KN-kode
                     
                     
                        Beskrivelse
                     
                     
                        Hyppighed for plantesundhedskontrol (%)
                     
                  
                        2514 00 00
                     
                     
                        Skifer, også groft tildannet eller kun tilskåret, ved savning eller på anden måde, til blokke eller plader af kvadratisk eller rektangulær form
                     
                     
                        15
                     
                  
                        2515
                     
                     
                        Marmor, travertin, ecaussine og andre monument- eller bygningskalksten med en tilsyneladende densitet på 2 500 kg/m3 eller derover samt alabast, også groft tildannet eller kun tilskåret, ved savning eller på anden måde, til blokke eller plader af kvadratisk eller rektangulær form
                     
                     
                        15
                     
                  
                        2516
                     
                     
                        Granit, porfyr, basalt, sandsten og andre monument- eller bygningssten, også groft tildannet eller kun tilskåret, ved savning eller på anden måde, til blokke eller plader af kvadratisk eller rektangulær form
                     
                     
                        15
                     
                  
                        6801 00 00
                     
                     
                        Brosten, kantsten og fortovssten af naturlige stenarter (undtagen skifer)
                     
                     
                        15
                     
                  
                        6802
                     
                     
                        Bearbejdede monument- og bygningssten (undtagen skifer) samt varer af monument- og bygningssten, bortset fra varer henhørende under pos. 6801; terninger og lignende varer til mosaikarbejder, af naturlige stenarter (herunder skifer), også på et underlag; granulater, splinter og pulver af naturlige stenarter (herunder skifer), kunstigt farvet
                     
                     
                        15
                     
                  
                        6803 00
                     
                     
                        Bearbejdet skifer og varer af skifer (herunder varer af agglomereret skifer)
                     
                     
                        15
                     
                  
                        6908
                     
                     
                        Glaserede sten og fliser til brolægning, gulvbelægning eller beklædning af vægge, kaminer og lign., af keramisk materiale; glaserede keramiske terninger og lignende varer til mosaikarbejder, også på underlag
                     
                     
                        15
                     
                  
                        7210
                     
                     
                        Fladvalsede produkter, af jern og ulegeret stål, af bredde 600 mm og derover, pletterede, belagte eller overtrukne
                     
                     
                        15«
                     
                  
      
      Bilag II til gennemførelsesafgørelse 2013/92/EU affattes således:
      
         
            »BILAG II
            
               RAPPORTERINGSMODEL
            
            
                        
                           Rapport om den plantesundhedsmæssige importkontrol af træemballeringsmateriale af alle sendinger af varerne med oprindelse i Kina
                        
                     
                  
                        
                           Rapporteringsperiode:
                        
                     
                  
                        
                           Rapporterende medlemsstat:
                        
                     
                  
                        
                           Indgangssteder, der er involveret:
                        
                     
                     
                        
                           Kontrolsted:
                        
                     
                     
                        
                           antal kontrolleret på bestemmelsesstedet:
                        
                        
                           antal kontrolleret på indgangsstedet:
                        
                     
                  
                         
                     
                     
                        
                           KN-kode 2514 00 00
                        
                     
                     
                        
                           KN-kode 2515
                        
                     
                     
                        
                           KN-kode 2516
                        
                     
                     
                        
                           KN-kode 6801 00 00
                        
                     
                     
                        
                           KN-kode 6802
                        
                     
                     
                        
                           KN-kode 6803 00
                        
                     
                     
                        
                           KN-kode 6908
                        
                     
                     
                        
                           KN-kode 7210
                        
                     
                  
                        Antal sendinger, der kommer ind i EU via den indberettende medlemsstat
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Antal kontrollerede sendinger
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           Heraf samlet antal kontrollerede sendinger med træemballeringsmateriale, der opfylder kravene
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           Heraf samlet antal kontrollerede sendinger med træemballeringsmateriale, der ikke opfylder kravene
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    heraf med en skadegører, og uden et ISPM15-mærke, der opfylder kravene (anfør fordeling pr. skadegører, og om mærket mangler eller er ureglementeret) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  —heraf med en skadegører og et ISPM15-mærke, der opfylder kravene (anfør fordeling pr. skadegører)Angiv landekoden, producentens eller behandlerens kode og ISPM15-mærkets/mærkernes behandlingskode
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    heraf blot uden et ISPM15-mærke, der opfylder kravene (anfør fordeling mellem manglende mærke og ureglementeret mærke) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  Angiv, hvor det er relevant, årsagerne til, at ISPM15-mærker er opført som ukorrekte (type, anvendelsesmåde osv.)«